
Hepar,  morbi  sedes,  de  quo  pauca  dicere  in¬ 
stitui,  organum  est  tanti  momenti  oeconomias, 
ut  omnes  animalium  ordines  ab  homine  ad  ima 
insecta  eo  instrui  videntur.  Tanta  est  ejus 
utilitas,  ut  celeberrimus  Boerhavius  omnia 
abdominis  viscera,  et  necessario  omnes  eorum 
functiones  concoquendi,  assimilandi,  nutriendi 
et  faeces  alvinas  dejiciendi  eo  niti  affirmare 
haud  dubitavit. 

Aliquibus  noxiis  particulis  ut  sanguinem  ex¬ 
oneraret,  jecinorem  a  natura  destinatum  om- 

nes  fatentur :  quare  primo  aspectu  mere  orga¬ 
num  depurationis  intueri  inducimur  ;  sed  natu¬ 
rae  providentiam,  cum  eam  has  noxias  partes 
usui  systematis  aspicimus  servantem,  haud  satis 
fniremur.  Nam  bilem  ad  chyli  formationem 
quodammodo  conferre ;  et  ad  intestina  stimulan¬ 
da,  ut  eorum  contenta  dejiciant,  indispensabilem 
esse  nemo  sanus  abnegare  potest. 


HISTORIA  MORBI. 

HoC  morbo  nec  sexus  nec  aetas  immunis 
esse  videtur:  attamen  inter  studiosos,  sedenta¬ 
rios  et  aetate  provectos  aspicitur  maxime  gras¬ 
sari. 

Lassitudo,  anxietas,  appetitus  cibi  imminutus, 
animi  et  corporis  languor,  cum  dolore  et  ardo¬ 
re  ventriculi  icterum  antecedunt.  Cum  haec 
signa  unum  aut  alterum  dierum  perstiterint, 
tunicae  oculorum  adnatae  et  unguium  radices 

induere  luteum  colorem  incipiunt ;  et  flavedo 
paulatim  per  faciem,  collum  et  totius  corporis 
cutem  diffundere  sese  percipitur.  Nunc  tensio 
et  hypochondrii  dolor  dextri,  respiratio  diffi¬ 
cilis,  nausea,  aliquando  vomitus,  sitis  magna 
cum  aucto  ventriculi  dolore  ad  vertebras  dorsa¬ 
les  tendente  aegrum  fatigant.  Urina  croceum 
colorem  assumit,  et  subnigrum  sedimentum  de¬ 
ponit,  atque  lintea  ei  immissa  flavedine  tingit. 
Faeces  naturalem  speciem  cum  odore  amittunt, 
et  cineream  aut  albidam  cum  majore  spissitu¬ 
dine  acquirunt :  alvus  plerumque  astricta  est ; 
sed  aliquando  diarrhoea  subvenit :  saliva  amare¬ 
scit  ;  cutis  arida  fit,  et  prurigo  intolerabilis  toto 
corpore  sentitur.  Pulsus  varius  est ;  interdum 
quam  in  sanitate  tardior.  Motum  aegrotus  val¬ 
de  aversatur  ;  situm  erectum  haud  bene  tole¬ 
rat  ;  cibo  assumpto,  dolor  augetur  ventriculi. 
Saepe  fit  ut  haec  symptomata,  brevi  post  tempore 
reditura  fugiant ;  sed  plerumque  redeunt,  ite- 
rumque  sine  magno  aegroti  discrimine  disce¬ 
dunt.  At  si  sine  aliqua  intermissione  notabili 
diu  perstiterint,  cutis  subnigram  speciem  induit; 
quae  a  nonnullis  icterus  niger  nuncupata  fuit. 
Aliquando  objecta  oculis  ictericis  flavedine  tine- 

ta  videri  dicuntur.  Nunc  a  dolore  ventriculi 
magis  atque  magis  opprimitur  aeger  ;  et  in  va¬ 
rias  jecoris,  pectoris  et  abdominis  partes  jacula¬ 
tur.  Jecinoris  regio  tumescit,  et  sine  aegroti 
cruciatu  haud  tangi  potest.  Aliquando  a  sin¬ 
gultu,  rigoribus  atque  animi  deliquio  obruitur ; 
macies  totum  corpus  occupat ;  crura  tumescere 
incipiunt ;  et  ascites,  hemorrhagia,  hectica  aut 
apoplexia  optata  morte  miserum  ab  angoribus 
eripiunt. 


CAUSJE ‘  PRrEDISPONENTES. 

Inter  praecipua,  quae  huic  morbo  obnoxium 
reddunt  corpus,  vita  sedentaria,  moeror  longus, 
indoles  animi  studiosa  cum  provecta  aetate 
sunt  recensenda.  Luxuriosus  vivendi  modus 
sine  exercitatione,  victus  concoctu  difficilis,  ar¬ 
tificia,  quae  inclinationem  corporis  requirunt, 
omnia  homines  ab  ictero  affici  proclives  sub¬ 
jiciunt.  Ouoniam  liquores  spirituosi  et  vinum 
omnibus,  qui  affectionibus  hepatis  laborant. 

noxia  inveniuntur,  nimius  eorum  usus  morbo 

* 

regio  conferre  habeatur. 


CAUSiE  OCCASIONALES, 

Obvium  est,  quodcunque  liberum  bilis  tran¬ 
situm  in  duodenum  impedire,  icterum  inducere. 

Inter  principes  hujus  morbi  causas  calculi 
biliarii,  lumbrici  et  fel  viscidum  in  hepatis  duc¬ 
tibus  haerentia  sunt  enumeranda.  Ut  hae  con¬ 
cretiones  icteri  sint  causa  aliter  quam  ductum 
communem  choledochum  implendo  haud  com¬ 
pertum  habemus.  Quando  nullus  aditus  hepar 
inter  et  vesicam  fellis,  praeter  cysticum  et  hepa¬ 
ticum  existit,  apud  omnes  constat,  si  horum 
prior  ab  his  concretionibus  confertus  fuerit,  bi¬ 
lis  regurgitationem  in  vesicam  cessare ;  et  si 
hepaticus  et  choledochus  vacui  sint,  fel  in  duo¬ 
denum  haud  posse  non  fluere :  quare  nihil  ab 
vasis  absorbentibus  hauriri  potest,  praeter  illius 
partem,  quod  in  vesica  manebat  quando  ductus 
impletus  fuerat ;  quod,  si  non  fallor,  ad  icterum 


6 


DE  ICTERO. 


procreandum  haud  satis  esset ;  et  quod  huic 
sententias  maxime  suffragatur,  calculi  in  vesicis 
fellis  et  ductibus  cysticis  inventi  fuere  homi¬ 
num,  qui  nunquam  ictero  laboraverant,  imo  qui 
bonam  et  longam  vitam  vixerant  #. 

Van  Swieten  inter  permultos,  qui  sub  ejus 
inspectione  pro  hujus  morbi  medela  fuerant,  vix 
ullos  sine  calculorum  dejectione  sanatos  affirmat. 

Violenta  animi  pathemata,  qualia  sunt  ira, 
terror,  atque  hysterici  paroxismi  icterum  ex¬ 
citare  observantur.  In  Morgagnii  operi¬ 
bus  de  juvene  legimus,  qui  propter  aliquam  ani¬ 
mi  perturbationem  ab  ictero  invasus  fuerat :  ma¬ 
teriem  coloris  luridi  evomuit ;  febris,  delirium 
et  convulsiones  tertio  die  accesserunt ;  et  quinto 
morbi  die  comatosus  mortuus  est.  Inciso  ca- 
davare,  hepar  pallidulum  et  flaccidum  inventum 
est ;  luridum  fel  in  vesica ;  et  in  ventriculo  ali¬ 
quid  ei  simile  quod  ultimis  diebus  morbi  vomu¬ 
erat.  Van  Swieten  similia  recordat. 

Multa  in  ventriculum  devorata,  qualia  sunt 
cathartica  drastica,  emetica  violenta  et  venena, 
icterum  excitare  dicuntur. 


*  Vide  Morgagn.  Haller,  &c. 

Transitus  in  duodenum  fellis  schirro,  aut  aliis 
tumoribus  ductus  comprimentibus,  interpellari 
potest ;  et  necessarie  inducatur  hic  morbus. 
Non  desunt  haud  parvo  nomine  auctores,  qui  a 
venenosorum  et  animalium  domesticorum  mor¬ 
sibus  initium  ducere  affirmant.  Assuetarum 
vacuationum  suppressio,  sitis  magna,  perspira- 
tio  valde  profusa,  febres  intermittentes,  frigus 
post  calorem  corpori  admotum  a  nonnullis  cau¬ 
sae  habentur.  Mulieres  gravidae  in  postremis 
gestionis  mensibus,  utero  in  duodenum  premen¬ 
te,  ei  fere  obnoxiae  sunt.  Infantes  quoque,  prop¬ 
ter  meconium  in  intestinis  diutius  remorans,  ab 
eo  saepe  afficiuntur. 

De  modo  quo  bilis  in  systema  revehitur,  an, 
sanguineis  vasis  an  lymphaticis,  a  medicis  mul¬ 
tum  disputatum  fuit ;  et  adhuc  sub  judice  lis 
est ;  quare  de  re  dicere  aliquid  jam  nunc  haud 
necesse  videtur;  nam, 


n  Non  nostrum  inter  vos  tantas  componere  lites.” 

RATIO  SYMPTOMATUM. 

» 

Lassitudo,  anxietas,  animi  dejectio,  dolor 
ventriculi,  nausea  &c.  ab  circulatione  sangui¬ 
nis  per  jecinorem  tardata,  et  ab  imo  consensu 
ventriculum  inter  et  hepar  originem  ducunt. 
Nemo,  cui  est  ulla  peritia  de  hujus  organi  com¬ 
plicati  structura  et  usibus,  et  quomodo  a  san¬ 
guine  suppeditatur,  ulla  obstructione  aut  illius 
affectione  omnia  laborare  abdominis  viscera  ne¬ 
scit. 

Flavedo  tunicarum  adnatarum  oculorum,  cu¬ 
tis  et  urinas  cum  salivae  amaritudine  bilis  prae¬ 
sentia,  ut  cinerea  stercoris  species  ejus  absentia 
pendent.  Pruritus  fit  propter  fel  per  tenera 
superficie  vasa  diffusum,  et  nervos  ibi  laedens. 
Doloris  levatio,  quae  ab  corporis  inclinatione 
oritur,  relaxatione  nititur  partium  ;  quod  in  hoc 
situ  non  tantum  quantum  in  erecto  irritare  pos¬ 
sunt  calculi :  et  eodem  restat  fundamento  do¬ 
lor,  qui  a  pleno  victu  infertur.  Corporis  livor 

a  fluidis  bile  vitiatis  diu  in  vasis  remorante,  et 
ad  putredinem  vergente  proficisci  dicitur.  Sin¬ 
gultus  et  rigor  diaphragmate  jecinoris  dolorem 
per  nervos  participante  pendent.  Bilis  in  tuni¬ 
cis  oculorum  adnatis  primum  aspicitur,  quia 
globuli  sanguinis  rubri,  in  sana  oculorum  condi¬ 
tione,  per  haec  vasa  exilia  meare  non  possunt. 
Majorem  sentiri  dolorem,  dum  calculi  in  duode¬ 
num  protruduntur,  quam  cum  manerent  in  duc¬ 
tibus  observatum  fuit ;  quod,  propter  obliquam 
insertionem  choledochi  in  duodenum,  fieri  ra¬ 
tum  est ;  ut  majore  sensilitate  quam  ductus  hoc 
sit  praeditum. 


PHAENOMENA  INCISIONE. 

Varia  inter,  quae,  incisis  cadaveribus  hoc 
morbo  defunctis,  nostris  oculis  obvia  veniunt ; 
calculi  sunt  biliarii  in  vesica  fellis,  ductibus  et 
hepate  haerentes.  Hae  concretiones  variae,  et 
maxime  inter  sese  differentes,  a  variis  auctoribus 
repertae  fuerunt.  Van  Swieten  se  multorum 

hominum  cadavera  incidisse,  qui  hoc  morbo  e 
medio  exierunt,  et  calculos  biliarios  semper  in¬ 
venisse,  qui  magnam  varietatem  quoad  colorem, 
duritiem  et  magnitudinem  exhibuerant ;  sed 
usitatissimam  speciem,  quam  praebuerant,  colore 
et  pinguetudine  Venetiae  saponis  parum  abesse  ; 
omnes  propemodum  figuram  pyramydalem 
praestasse  ;  et,  sejunctis,  nucleum  flavum  in  eo¬ 
rum  mediis  invenisse  affirmat. 

Structura  eorum  magna  ex  parte  lamellis 
tomposita  est ;  et  quoad  colorem  maxime  inter 
sese  discrepant.  Prima  eorum  forma,  secun¬ 
dum  Morgagnium,  rotunda  est ;  et  varieta¬ 
tem  a  compressione  ortam  esse  dum  molles  ait. 
Intima  aliquorum  structura  ex  stratis  eodem 
tendentibus  circulare,  aut  alia  figura  illi  calculo¬ 
rum  conveniente  conficitur;  in  aliis  radiorum 
a  medio  ad  circuitum  invenitur  species  *.  In 
nonnullis  interius  medetullium  vel  nucleus  vix 
a  naturali  felle  discrepans  compertum  fuit, 
quanquam  partes  exteriores  inventas  fuerunt  du¬ 
ras  ;  alii  caseo  similes  t- 


*  Vide  M‘Lurg. 


f  Vide  Mo&gag. 

Hepar  nonnunquam  aridum  atque  corruga¬ 
tum  corio  haud  absimile,  et  tenui  tegmine  vela¬ 
tum,  quod  in  secando  crepitum  velut  membra¬ 
na  edidit,  Van  Swieten,  atque  alii  non  mino¬ 
ris  famae  viderunt.  Ductus  communis  chole¬ 
dochus  interdum  induratus  et  in  ligamentum 
contractus  invenitur.  Jecur  aliquando  schirro- 
sum  est ;  et  steatomata,  atque  alii  hujus  generis 
tumores,  in  variis  ejus  partibus  observantur. 
Splen  et  pancreas  haud  rarp  ampliata  inveniun¬ 
tur.  Ramos  venae  portae  cum  vasis  omenti  et 
intestinorum  multum  ampliatos  ;  atque  cartilagi¬ 
nes,  ossa  et  omnes  corporis  partes  felle  tincta 
nonnulli  viderunt  #. 


DIAGNOSIS. 

Icterus  ab  omnibus  aliis  morbis  oculorum, 
cutis  et  foecum  colore  facile  dignoscatur  ;  sed, 
y.t  haec  signa  raro  aut  nunquam  sese  manifes- 


*  Vide  Van  Swieten. 

tant,  donec  morbus  aliquot  dies  perstiterit,  pauca 
renumerare  symptomatum,  quibus  ab  his  affec¬ 
tionibus,  ad  quas  propius  accedere  videtur,  dis¬ 
tingui  possit,  operae  pretium  erit. 

Tantus  consensus  ventriculum  inter  et  visce¬ 
ra  contigua  existit,  ut  vix  horum  quodvis  sine 
illius  discrimine  affici  possit.  Sic  inquit  sagax 
Heberden  :  “  Ventriculus  saepe  laborat  malis 
“  non  suis,  simul  dolens  cum  aliis  corporis  par- 
“  tibus.”  Idem  auctor  se  ventriculi  affectioni¬ 
bus  homines  per  multos  annos  laborantes  vidis¬ 
se,  et  has  affectiones  in  morbum  regium  postea 
desiisse  affirmat;  et  alios  scivisse,  qui  dolore  ven¬ 
triculi  obscuro  propemodum  quamdiu  degebant 
vitam  laboraverant,  et  post  mortem  calculos  in 
eorum  vesiculis  fellis  esse  compertos.  Unde 
apparet,  ut  hepatis  affectiones  ad  dispepsiam  fa¬ 
cillime  ascribantur.  Alvus  astricta,  tensio,  in¬ 
flatio  et  dolor  ventriculi,  utrisque  morbis  viden¬ 
tur  communia.  Dolor  in  ictero  acutior,  et  re¬ 
missionibus  fere  obnoxius  est  :  in  dyspepsia 
faeces  in  siccis,  duris  et  subviridibus  massulis  de¬ 
jiciuntur.  Eventus  utrorumque  morborum  fere 
sunt  iidem  ;  nisi  quod  haemorrhagia  aut  apo¬ 
plexia  morbo  regio  nonnunquam  finem  faciunt. 

Si  ad  pulsum  et  alvi  statum  attendamus,  ab  ileo 
facile  dignosci  potest.  In  hoc  frequens,  durus 
et  interdum  debilis  est  pulsus  ;  in  altero  haud 
saepe  quam  in  sanitate  frequentior  ;  et  alvus  in 
ictero  facilius  movetur.  Hepatitidis  chronicae 
dolor  magis  obtusus  est  et  constans  quam  mor¬ 
bi  regii ;  et  non  distinctam  flavedinem  hujus,  sed 
colorem  luridum  exhibet. 


PROGNOSIS. 

Causa,  habitu  corporis,  aetate  et  modo  vitae 
aegroti  multum  pendet  hujus  morbi  eventus.  Si 
aeger  sit  juvenis,  et  ab  nulla  alia  affectione  op¬ 
pressus,  vix  quidquam  timendum  est ;  sed  si  sit 
senex,  cui  saepe  recurrit  morbus,  et  praesertim,  si 
hydrope  quoque  afficiatur,  maxime  periclitatur. 
cc  As  far  as  I  know,  (inquit  Doctor  Ontyd),  no 
<c  instance  of  a  recovery  from  confirmed  jaun- 
<c  dice  combined  with  dropsy  has  hitherto  been 
“  known.”  Cutis  subnigra  et  saliva  amara  in¬ 
fausta  sunt  signa.  Van  Swieten  se  nunquam 

scivisse  aegrotum  de  oris  amaritudine  conqueri, 
sed  in  ictero  inveterato  notat.  Quando  ab  ob¬ 
structione  oritur,  non  tam  periculosus  quam  ab 
hepate  schirroso.  Sic  ait  celeberrimus  Hippo¬ 
crates  l  CC  Ek  ToldlV  lKTiflKo7(Tl  TO  VJ7TCtp  £ TkMjfOt  yt~ 

vtrdoct  Trorvifcv.”  Discrimen  est  magnum  si  a 
febre  comitetur  morbus.  Cum  ab  jecinoris  in¬ 
flammatione  originem  ducat,  raro  medelam  effi¬ 
cere  sperandum  est.  “  Ex  iis  (inquit  Heber- 
*c  den)  quos  suspicatus  sum  inflammatione  je- 
iC  cinoris  laborare,  quidam  intra  decem  dies 
cc  mortui  sunt,  alii  cum  morbo  suo  conflictati 
u  sunt  duos  menses.  Leves  mentis  alienationes, 
“  et  cutis  modo  lutea,  modo  coloris  naturalis, 
“  interdum  pustulis  notata,  his  aegris  fuerunt 
“  praeter  communia  febrium  signa.”  Contra, 
si  animi  pathemata  non  violenta,  qualia  sunt 
brevis  ira,  aut  levis  aliqua  mentis  perturbatio 
morbum  excitaverint,  ultro  fere  discedet.  Ic¬ 
terus  gravidarum  raro  ullum  aliud  medicamen¬ 
tum  postulat,  praeter  aliquid  ad  alvum  liberam 
servandum  ;  quoniam  parturitio,  ni  alia  causa 
praeter  graviditatem  existit,  morbo  finem  sem- 
per  faciet.  Affectio  infantum  facile  amovetur» 
Quandocunque  ventriculi  dolor  atque  hypo- 

chondrii  tensio  remittunt ;  et  flavedo  cutis  ocu¬ 
lorumque  itque  reditque,  maximas  spes  recupe¬ 
rationis  obtinere  licebit.  Hic  calculos  adesse 
putemus  ;  quam  varietatem  fere  solam  morbi 
celeberrimus  Cullenus  esse  sanabilem  pu¬ 
tat  *. 


RATIO  MEDENDI. 

Ex  omnibus  morbis,  quibus  humanum  cor¬ 
pus  plectitur,  perpauci  tantum  quantum  icterus 
medicinae  conamina  fefellerunt.  Nec  est  ullus 
pro  cujus  curatione  tam  multa  varia  remedia  ab 
imperico  et  medico  adhibita  fuere  :  et  tam  impo¬ 
tens  quidem  fuit  medicina  ad  ejus  medelam,  ut 
inter  medicorum  opprobria  ordinatus  fuit.  At¬ 
tamen,  si  non  affectionem  omnino  amoveamus,  ‘ 
conamina  nostra  ad  gravissimorum  symptoma¬ 
tum  levationem  sunt  dirigenda. 


*  Vide  First  Lines. 

Indicationes  curatorias  ad  tria  capita  reduci 
possunt : 

Primo,  dolorem  et  irritationem  levare. 

Secundo,  causam  occasionalem  amovere. 

Tertio,  redeunti  morbo  obviam  ire,  et  ad 
pristinam  sanitatem  redigere  asgrum. 

Indicatio  Prima. — Sanguinis  missio,  opium, 
fomenta  et  balneum  tepidum  hoc  consilium  fe¬ 
re  praestabunt. 

Nemo  medicina  imbutus  nescit  ad  dolorem 
et  irrationem  levandum,  et  quietem  concilian¬ 
dum  maxime  efficax  esse  opium.  Et,  ex  medi¬ 
corum  doctissimorum  sententia,  in  hoc  morbo 
haud  parca  manu  adhibendum  est  *.  Prae¬ 
terea,  si  quando  hunc  morbum  excitaverint 
spasmi,  opium  unicum  est  remedium  cui  fidere 
possumus.  Fomenta  et  balneum  tepidum  eodem 
consilio  indicantur  ;  et  fortasse  ad  nullum  aliud 
remedium  feliciore  spe  refugimus  ;  quoniam 
non  tantum  ad  irritationem  amovendam,  sed 
etiam  solida  relaxando  ad  propellendum  calcu¬ 
los  in  duodenum  conferunt. 


*  Audi  Praelectiones  Doctoris  Stores. 

Si  pyrexia  adsit,  ad  venaesectionem  cito  confu¬ 
giendum  est ;  nam  nihil  adhuc  tam  potens  ad 
inflammationem  praeveniendum  vel  amovendum 
invenimus. 

Indicatio  Secunda . — Emetica,  cathartica  atque 
diluentia,  cum  ope  remediorum,  quae  supra  me¬ 
moravimus,  hanc  intentionem  fere  explebunt. 

Emetica  a  nonnullis  in  hoc  morbo  repudiata 
fuere ;  sed  ex  mea  sententia  sine  causa  evidente. 
Attamen  in  eorum  usu  quoad  tempus  et  modum 
exhibitionis  circumspiciendum  est.  Si  pyrexia 
aliave  diathesis  phlogisticae  signa  urgeant,  ne¬ 
mo  sanus  ad  emetica  decurrere  vellet ;  nam  in 
hoc  statu,  et  prmsertim  si  aeger  pleno  habitu 
corporis  sit,  vasa  turgida,  circulatione  sangui¬ 
nis  per  hepar  tardata,  vi  vomendi  disrumperen- 
tur,  et  lethalis  induceretur  haemorrhagia.  Sed 
cum  nec  febris  nec  plethora  eorum  interdicat 
usum,  faustissima  spe  adhibeantur ;  quando 
viscera  comprimendo,  et  ductus  biliarios  emul¬ 
gendo  concretionum  expulsioni  multum  favent. 
Quoniam  emetica  violenta  per  se  icterum  indu¬ 
cere  rata  sunt,  mitiora  tantum  sunt  adhibenda : 
ad  quod  consilium  implendum  tutius  aut  eflica- 

C 

cius  ipecacuanhae  radice  nullum  videtur  medica¬ 
mentum. 

Cathartica  fautores  et  inimicos  in  hac  afiec*? 
tione  quoque  habuerunt ;  sed  nemo,  qui  eorum 
effectus  in  ictero  unquam  notavit,  utilitatem  et 
necessitudinem  abnegare  potest.  Attamen  illis, 
qui  cathartica  drastica,  qualia  sunt  scammonium, 
gambogia  &c.  exhiberi  jubent,  haud  consenti¬ 
rem.  Ut  intestinorum  torpiditas  hoc  morbo 
semper  adesse  videtur,  haud  ullum  alium  mo^ 
dum  huic  obviam  eundi,  quam  lenia  cathartica 
saepe  repetita  administrando  compertum  habe^ 
mus.  Submurias  hydrargyri  in  hujus  morbi 
medela  a  nonnullis  multum  laudatus  fuit ;  sed 
aliquid  commodi  supra  alia  purgantia  possidere 
haud  adhuc  cernere  potui :  et  ullam  vim  speci¬ 
ficam  icterum  medendi  ei  inesse  (nisi  hepar 
schirrosum  sit)  mihi  non  est  verisimile.  Ca¬ 
thartica,  quae  praecipue  in  usu  sunt,  et,  ex  mea 
sententia,  quibus  maxime  fidere  possumus,  sales 
sunt  medii,  oleum  ricini,  atque  pilula  aloetica 
Pharmacopoeiae  Edinensis. 

Multa  atque  varia  medicamenta,  spe  calculos 
biliarios  intra  corpus  solvendi,  adhibita  fuere  j 
sed  quoad  scio  nihil  adhuc  hanc  vim  possidens 

repertum  fuit.  Alkalini  fixi  hoc  consilio  et  ad 
fluida  attenuanda  ab  antiquis,  et  praesertim 
Boerhavii  discipulis  multum  usurpati  fuerunt. 
Et  tametsi  hanc  indicationem  nequaquam  prae¬ 
stare  possunt;  tamen,  propter  intestinorum  tor- 
piditatem  in  hoc  morbo  fere  semper  molestam, 
ea  stimulando  ad  eorum  contenta  dejiciendum, 
utiles  inveniuntur  #. 

Quod  ad  diluentia  spectat  haud  multa  ver¬ 
ba  poscit.  Quam  utilissima  haec  sunt  in  om¬ 
nibus  obstructionibus,  at  praesertim  si  affici¬ 
antur  intestina,  vix  observare  necesse  est ; 
et  in  hoc  morbo  propter  faecum  spissitudinem 
praecipue  indicantur.  In  hac  ut  in  omnibus 
hepatis  affectionibus,  maximi  est  momenti  absti¬ 
nentia.  A  vini,  liquorum  spirituosorum  atque 
carnium  usu  abstineret  aegrotus  ;  et  vegetabile 
diaeta  omnino  victitaret.  In  Commentariis  Van 
Swieten  in  aphorismos  Boerhavii  de  ho¬ 
mine  legimus,  quem  usu  graminis  ictero  sana¬ 
vit.  M£Lurg  hoc  ad  vegetabilium  proclivita¬ 
tem  inducere  diarrhoeam  attribuit ;  rem  icteri 


*  Audi  Praelectiones  Doctoris  Home. 

medelae  tain  amicam ;  sed,  nisi  fallor,  aliqua 
laus  abstinentiaebdebetur.  Albumen  ovorum  aqua 
dilutum,  vel  recenti  lactis  sero,  a  nonnullis  auc¬ 
toribus  multum  laudatum  fuit ;  praesertim  in 
constitutionibus  debilibus ;  et  postquam  alia  re¬ 
media  deficissent,  morbum  amovisse  dicitur  *. 

Quanquam  nullus  est  morbus,  in  quo  aeger 
exercitatione  magis  abhorret ;  attamen  vix  est 
ullus,  in  quo  magis  necessaria  evadit.  A  medi¬ 
co  praestitui  debet ;  et  modus  atque  genus  ad 
constitutionem,  robur  et  aegroti  aetatem  accom¬ 
modanda  sunt. 

Indicatio  Tertia . — Idonea  attentio  ad  exerci¬ 
tationem  et  regimen,  cum  causarum  praedispo- 
nentium  evitatione,  ad  hoc  consilium  explen¬ 
dum  fere  sufficiet.  Cinchonae,  ferri  atque  alio¬ 
rum  roborantium  nonnulli  commendant  usum  : 
Sed  si  ad  illa,  quae  modo  memoravimus,  dili¬ 
genter  ascultaverit  aeger,  raro  ad  haec  confugere 
liecesse  erit. 


*  Vide  Leake  on  the  Viscera. 

